Diari Oficial de la Generalitat Valenciana


Sumari del DOGV 4432, del 04-02-2003 (2003/808)

RESOLUCIÓ de 19 de desembre de 2002, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 5 de desembre de 2002, relatiu al punt 13 de la modificació núm. 2 del Pla General d'Ordenació Urbana, i es declara definitivament aprovada la dita modificació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/808


Data del document
:   19-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Cullera
    * pla d'urbanisme

RESOLUCIÓ de 19 de desembre de 2002, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 5 de desembre de 2002, relatiu al punt 13 de la modificació núm. 2 del Pla General d'Ordenació Urbana, i es declara definitivament aprovada la dita modificació. [2003/808]
  
Una vegada esmenades les deficiències a què es referix l'Acord de la Comissió Territorial d'Urbanisme de 5 de desembre de 2002, relatiu al punt 13 de la modificació núm. 2 del Pla General d'Ordenació Urbana, i de conformitat amb el que ordena la Resolució del director general d'Urbanisme i Ordenació Territorial de data 19 de desembre de 2002, per la qual es declara definitivament aprovada la dita modificació, es procedix a la publicació del citat acord:
  
La Comissió Territorial d'Urbanisme de València, en la sessió del dia 29 de gener de 1998, va adoptar l'acord següent:
  
Vist l'expedient remés per l'Ajuntament de Cullera, referit a la modificació núm. 2 (punt 13) del Pla General, i de conformitat amb els següents:
  
Antecedents de fet
  
Primer
  
L'expedient va ser sotmés a informació pública el 16 de desembre de 1996 i, després del pertinent període d'informació pública, va ser aprovat provisionalment el 25 de febrer de 1997, i que té entrada en la Comissió Territorial d'Urbanisme de València el 7 de març de 1997.
  
La Comissió Territorial d'Urbanisme de València, respecte de l'expedient de referència, en la sessió del 22 d'abril de 1997, va adoptar l'acord següent:
  
1. Aprovar definitivament els punts 9, 14, 16, 17, 18, 19 i 20, tots estos de la modificació núm. 2 del PGOU de Cullera.
  
2. Informar favorablement el punt 10 de la modificació núm. 2 del PGOU de Cullera.
  
3. Suspendre l'aprovació definitiva dels punts 13 i 15 de la modificació núm. 2 del PGOU de Cullera.
  
4. Denegar l'aprovació definitiva del punt 11 de la modificació núm. 2 del PGOU de Cullera.
  
Segon
  
L'expedient remés complementa l'originari que consta en els arxius d'esta Comissió Territorial d'Urbanisme de València, i consistix en l'Acord plenari municipal de 28 d'octubre de 1997, pel qual s'aprova la memòria justificativa i l'annex d'esmena de les deficiències assenyalades per la Comissió
  
Tercer
  
El punt 13 de la modificació núm. 2 té per objecte incrementar l'aprofitament lucratiu de la UE-39/1, ja que permet una major edificabilitat, i reduïx, al mateix temps, un espai lliure (jardins públics) com a conseqüència de l'increment de superfície d'edificació i la creació d'un vial, i afecta el pla d'ordenació D-39 i la fitxa urbanística de la unitat UE-39/1.
  
Quart
  
Cullera té PGOU aprovat definitivament pel conseller d'Obres Públiques, Urbanisme i Transports el 19 de maig de 1995, i s'han tramitat fins a la data diversos expedients de modificacions puntuals que en total sumen 27 punts, així com diversos plans de desenrotllament del vigent Pla General, i es dóna per reproduït el que s'ha dit en l'apartat referit a la tramitació.
  
Paral·lelament amb esta modificació es tramita la modificació Zona del Far del Pla General de Cullera, la qual presenta un excés dotacional de 3.163 m2 (una vegada deduïts els necessaris per a compensar els increments dotacionals que en la dita modificació es produïxen) de nova creació i que, segons es fa constar en el projecte, es pot destinar a absorbir futurs increments d'aprofitament lucratius.
  
Cinqué
  
La Comissió Informativa de la Comissió Territorial d'Urbanisme de València, en la sessió del 26 de gener de 1998, va emetre informe relatiu al projecte que ens ocupa, i així es complix el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació, ja que es tracta d'una esmena de deficiències, es considera correcta i suficient de conformitat amb l'objecte que es perseguix.
  
Segon
  
La Comissió Territorial d'Urbanisme de València, en la sessió del 22 d'abril de 1997, respecte del punt 13 de la modificació núm.2, va realitzar una observació relativa a destacar que no s'ha procedit a justificar el compliment del que disposa l'article 55.3 de la Llei Reguladora de l'Activitat Urbanística.
  
En l'acord plenari municipal es proposa que els increments lucratius que s'operen amb estes modificacions siguen absorbits per l'excés dotacional que es produïx en la modificació Nucli del Far, que es tramita conjuntament amb la present, i es fa constar que l'obtenció del citat espai lliure serà a càrrec de les parcel·les afectades per la present modificació.
  
Tercer
  
La justificació de l'emplaçament dels sòls dotacionals fora de l'àmbit territorial de la zona objecte de la modificació és que esta es troba en la zona coneguda com a Sant Antoni, que està totalment consolidada per edificacions. L'elecció d'emplaçar els sòls dotacionals en el Nucli del Far es justifica com a forma d'incrementar l'espai lliure en l'entorn de la denominada cova del Dragut, atés que es tracta d'un element immoble que s'ha de protegir i potenciar.
  
Quart
  
La present modificació té per objecte una diferent zonificació d'una zona verda (en concret la ubicada en l'àmbit de la UE.39/1), la qual no és conseqüència de les modificacions operades en l'àmbit d'actuació, sinó que es produïx per a aconseguir una nova ordenació de la zona i, per tant, és objecte de tractament individualitzat. A la vista del que s'ha exposat anteriorment, i ja que es tracta d'una distinta zonificació singularitzada d'un espai lliure o zona verda, es fa necessari requerir el dictamen preceptiu del Consell Jurídic Consultiu de la Comunitat Valenciana.
  
Cinqué
  
El punt 13 de la modificació núm. 2 comporta una diferent qualificació o ús urbanístic de zones verdes anteriorment previstes, per la qual cosa requerix l'informe previ del Consell Superior d'Urbanisme -substituït per informe del conseller d'Obres Públiques, Urbanisme i Transports, després de l'informe previ de la Comissió Territorial d'Urbanisme, en aplicació de la disposició transitòria novena de la LRAU-, de conformitat amb el que establix l'article 55.4 de la LRAU. D'altra banda, i per la mateixa raó, és preceptiu posteriorment el dictamen del Consell Jurídic Consultiu de la Comunitat Valenciana, segons el que disposa l'article 10.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 29 de gener de 1998, acorda informar favorablement el punt 13 de la modificació núm. 2 del Pla General de Cullera, i elevar al conseller d'Obres Públiques, Urbanisme i Transports l'informe favorable.
  
Amb data 13 de desembre de 2002, pels Servicis Tècnics del Servici Territorial d'Urbanisme i Ordenació Territorial és examinada la documentació presentada per l'Ajuntament de Cullera el 5 de desembre de 2002 i s'informa favorablement esta, i es considera complit l'Acord de la Comissió Territorial d'Urbanisme de València amb data 29 de gener de 1998.
  
Vista la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació.
  
El director general d'Urbanisme i Ordenació Territorial considera aprovat definitivament el punt 13 de la modificació núm. 2 del Pla General d'Ordenació Urbana de Cullera.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.